text: BIOS er kun halvvejs 
  17 juni 2015 kl. 17.31
  Hvor mange reddere mangler BIOS egentlig? Svaret står nu sort på hvidt i hemmeligt notat
  I skrivelsen, der er sendt til regionsrådets medlemmer, står der:
  "BIOS havde den 1. juni 2015 underskrevne ansættelseskontrakter med 264 reddere".
  Dermed er det hollandske ambulancefirma cirka halvvejs. Det skal sørge for cirka 550 reddere.
  I notatet står der, at BIOS har sat forskellige tiltag i gang for at kunne opfylde kontraktaftalerne. For eksempel forsøgt at finde reddere i udlandet. Og såkaldt ST-chauffører (ikke-redderuddannede, som dermed udelukkende kan køre sygetransport)
  Regionens mindstekrav er, at de - ud over at leve op til bekendtgørelsen - skal kunne tale dansk.
  Men det understreges, at godkendelsen af udenlandske reddere er et anliggende mellem Sundhedsstyrelsen og den enkelte operatør (her BIOS). Falck har tidligere ansat - og fået godkendt - både tyske og polske reddere.
  